በምዕራቡ አለም የሚገኙ ብዙዎች ለቀውሱ መፍትሄ አለማግኘት አሜሪካንን ከየትኛውም አካል በበለጠ ሲተቹ ቆይተዋል። ለትችታቸው ማጠናከሪያነትም የኦባማ አስተዳደር በአካባቢው የመሪነት ሚና የሌለው እንደነበር እና ትራምፕ ከፑቲን ጋር አላቸው የሚሉትን ድብቅ ግንኙነት እንደ ምክንያት ሲያነሱ ታይተዋል። ይህ ሁኔታ ግን በ 2018 እንደማይቀጥል እየተነገረ ይገኛል። ቲለርሰን በሰሞነኛ መግለጫቸውም በጦርነቱ አሜሪካ በሚኖራት ጣልቃገብነት ላይ ክፍተት ያለው የወታደራዊ ታማኝነት እንደሚኖር አመልክተዋል። በዚህም ተባለ በዚያ ግን በሶሪያ ያለው ወቅታዊ ሁኔታ በቶሎ መስተካከል ካልቻለ እንደቴለርሰን መግለጫ ከሆነ ቀጣዩ ሂደት ይበልጥ አስከፊ ነው። እንደ ውጭ ጉዳይ ሚኒስትሩ ውስጠ ወይራ አስተያየት ከሆነ መፍትሔ በቶሎ ካልተገኘ ሶሪያ ህዝቦቿ በስደት አልቀው አሜሪካ እና ከኢራን እንዲሁም እስራኤል፣ ሳውዲ፣ ኳታር፣ ሂዝቦላ፣ ሀማስ፣ ፑቲን፣ አሳድ፣ ኤርዶጋን፣ አልቃይዳ እና ኩርዶች ከዳር ሆነው የሚታኮሱባት ሰው አልባ መሬት መሆኗ አይቀሬ ይመስላል።
